Document ID: 32001D0839

Komisijas Lēmums
(2001. gada 8. novembris),
ar ko nosaka aptaujas anketu, kura lietojama gada ziņojumam par apkārtējā gaisa kvalitātes novērtēšanu saskaņā ar Padomes Direktīvu 96/62/EK un 1999/30/EK
(paziņots ar dokumenta numuru C(2001) 3405)
(Dokuments attiecas uz EEZ)
(2001/839/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 96/62/EK (1996. gada 27. septembris) par apkārtējā gaisa kvalitātes novērtēšanu un pārvaldību [1] un jo īpaši tās 11. pantu,
tā kā:
(1) Ar Direktīvu 96/62/EK ir izveidota sistēma apkārtējā gaisa kvalitātes novērtēšanai un pārvaldībai.
(2) Padomes Direktīva 1999/30/EK (1999. gada 22. aprīlis) par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā [2] nosaka robežvērtības, kuras jāpanāk līdz noteiktam termiņam.
(3) Dalībvalstu pastāvīga ziņošana ir šo tiesību aktu neatņemama sastāvdaļa.
(4) Ik gadus ir jāziņo par vairākiem punktiem, kas izklāstīti Direktīvas 96/62/EK 11. pantā saistībā ar Direktīvas 1999/30/EK I, II, III, IV un V pielikumu, Direktīvas 1999/30/EK 3.un 5. pantā un 9. panta 6. punktā.
(5) Saskaņā ar Direktīvu 1999/30/EK noteikumi par ziņošanu atbilstīgi Padomes Direktīvai 80/779/EEK (1980. gada 15. jūlijs) par gaisa kvalitātes robežvērtībām un sēra dioksīda un suspendēto daļiņu orientējošām vērtībām [3], Padomes Direktīvai 82/884/EEK (1982. gada 3. decembris) par pieļaujamo svina koncentrāciju gaisā [4] un Padomes Direktīvai 85/203/EEK (1985. gada 7. marts) par gaisa kvalitātes normām attiecībā uz slāpekļa dioksīdu [5] ir atcelti no 2001. gada 19. jūlija, kaut arī robežvērtības, kas atbilst minētajām direktīvām, paliek spēkā līdz 2005. gadam Direktīvai 80/779/EEK un 82/884/EEK un līdz 2010. gadam Direktīvai 85/203/EEK un ziņojumu sniegšana par šo robežvērtību pārsniegšanu turpinās saskaņā ar Direktīvas 1999/30/EK 9. panta 6. punktu.
(6) Lai nodrošinātu, ka vajadzīgo informāciju piegādā pareizajā formā, ir jāprasa, lai dalībvalstis to iesniedz, pamatojoties uz standartizētu aptaujas anketu.
(7) Šajā lēmumā paredzētie pasākumi ir saskaņā ar komitejas atzinumu, kura izveidota, ievērojot Direktīvas 96/62/EK 12. panta 2. punktu,
IR PIEŅĒMUSI ŠO LĒMUMU.
1. pants
Dalībvalstis izmanto pielikumā izklāstīto aptaujas anketu kā pamatu, lai nosūtītu informāciju, kas jāsniedz ik gadus saskaņā ar Direktīvas 96/62/EK 11. pantu saistībā ar Direktīvas 1999/30/EK I, II, III, IV un V pielikumu un 3. un 5. pantu un 9. panta 6. punktu.
2. pants
Šis lēmums ir adresēts dalībvalstīm.
Briselē, 2001. gada 8. novembrī

Labels: 12
20